**Semnul de întrebare**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt un semn de întrebare

Cocoșat, privesc în jos

Îmi văd umbra și mă doare

Că nu sunt deloc frumos

Sunt cârligul ce se-agață

Și așteaptă un răspuns

Tot un fir firav, de ață

Parcă sunt dar...parcă nu-s !

Când în fața mea se-nşiră

Vorbe dulci, vorbe de-ocară

Îmi iau punctul și, ciclopic

Te privesc de te-nfioară !

Și din nara ce-mi atârnă

Flăcări vărs, de te topesc

Tu atunci, privind la topic

Îmi răspunzi...vânătoresc.

Ai crezut că ai scăpat ?

Mă-ntorc și...te-am agățat !